# A descrición

# Os textos descritivos

Os textos descritivos son aqueles que se empregan para contar como é algo ou alguén.

Neste tipo de texto explícanse con moito detalle as características, como a cor, tamaño ou o aspecto, para que quen o ler poida imaxinar a persoa, lugar ou obxecto do que se está a falar. Por exemplo, ao describir a unha persoa poderíanse dar datos sobre a súa pel, o seu pelo, a súa estatura etc.

A ESTRUTURA DOS TEXTOS DESCRITIVOS

Os textos descritivos presentan a seguinte estrutura.

## INTRODUCIÓN (PRESENTACIÓN XERAL)

Obxectivo: Dar unha idea xeral sobre o que se vai describir.

Que debes incluír?

- Tema principal: Que vas describir? (un lugar, unha persoa, un animal, un obxecto etc.).
- Impresión inicial: Que sensacións ou ideas che transmite? (tranquilidade, medo, alegría etc.).

## CORPO OU DESENVOLVEMENTO (DESCRICIÓN DETALLADA)

Obxectivo: ofrecer información concreta, organizada e detallada.

Que debes incluír?

- Partes ou características principais:
  - Lugar: cor, tamaño, sons, olores, ambiente.
  - Persoa/animal: aspecto físico, roupa, comportamento, sentimentos.
  - Obxecto: forma, materiais, uso, movemento.

Que orde se recomenda seguir para unha boa descrición?

- De fóra cara a dentro, é dicir, do máis xeral ao máis concreto.
- De arriba a abaixo, no caso de que se trate dun lugar ou dunha persoa.
- Por sentidos (vista, oído, olfacto, gusto e tacto).

Exemplo: "A praia ten area branca e fina que brilla ao sol. As ondas rompen suavemente e o cheiro a sal enche o aire. Hai gaivotas voando e nenos e nenas xogando preto da auga".

audio/mpeg

## FINAL (REMATE OU IMPRESIÓN FINAL)

Obxectivo: pechar a descrición cunha reflexión ou resumo.

Que debes incluír?

- Opinión: Que nos fai sentir o que describimos?
- Importancia: Por que é especial ou que destaca?

Exemplo: "A praia de Arealonga é un lugar perfecto para relaxarse e gozar da natureza. Sempre me sinto feliz cando vou alí".

audio/mpeg

## Lectura facilitada

Introdución (presentación xeral)

Presenta o que vas describir (un lugar, persoa, animal, obxecto...).

Di que sensacións che transmite.

Corpo ou desenvolvemento (descrición detallada)

Ofrece detalles concretos sobre as partes ou características.

Para un lugar: cor, tamaño, sons, olores.

Para unha persoa/animal: aspecto, roupa, sentimentos.

Ordénao de forma lóxica: de fóra cara a dentro, de arriba a abaixo, ou por sentidos.

Final (remate ou impresión final)

Resumo ou fai unha reflexión.

Di o que nos fai sentir o que describimos.

## Audio

audio/mpeg

# Descrición dunha persoa: "O meu irmán David"

Introdución:

O meu irmán David é unha persoa moi especial para min. A pesar de que ten só un ano menos ca min, sempre me parece que é un pouco máis maduro, cunha personalidade tranquila e unha grande simpatía. Gústame moito pasar tempo con el porque sempre sabe como facerme rir.

audio/mpeg

Desenvolvemento:

David é un rapaz de estatura media, nin moi alto nin moi baixo. O seu cabelo é curto e de cor castaña clara, cunha textura suave que se mexe ao vento. Ás veces, cando se levanta pola mañá, o seu cabelo está algo alborotado, o que lle dá un aspecto divertido e algo traveso.

O seu rostro é ovalado, cunha pel clara que se pon un pouco morena no verán cando pasa moito tempo ao aire libre. Ten uns ollos grandes de cor verde que sempre están brillando cando está feliz ou entusiasmado. A súa boca é ampla e ten un sorriso que transmite moita confianza. O seu nariz é pequeno, acorde co seu rostro. Sempre viste de maneira cómoda, normalmente con pantalóns curtos e camisetas de cores vivas que lle gustan moito, porque di que sente máis liberdade para xogar e moverse.

audio/mpeg

Final:

David é unha persoa que chama a atención de forma natural, non só pola súa aparencia, senón tamén pola súa maneira de ser. Sempre é amable cos demais e ten unha risa contaxiosa que fai que todos e todas se sintan ben. Para min, o mellor de todo é pasar tempo con el, porque sempre hai algo novo que aprender ou descubrir xuntos.

audio/mpeg

1. Introdución:

Presentación do personaxe (David) e a súa importancia para a persoa que describe.

2. Desenvolvemento:

Detalles sobre a súa aparencia física (tamaño, cabelo, rostro, roupa) e características persoais (sorriso, forma de ser).

3. Conclusión:

Reflexión sobre a súa personalidade e o que significa para quen o describe.

Este texto segue a estrutura de descrición detallada, para que quen le poida imaxinar claramente como é David.

## Ti podes!

Xa estás un paso máis preto de cumprir co teu obxectivo de ser un ou unha gran xornalista!

Sabemos que facer unha descrición pode resultar complicado, especialmente se o queremos bordar. Pero tranquilo e tranquila!

A continuación amosámosche un material para descargar que seguro che axudará no futuro labor de descrición.

Ánimo!

# Teoría importante

Velaquí tes información e toda a teoría recollida en dous documentos.

O primeiro deles é modificable, para que engadas a información que ti consideres necesaria.

O segundo non se pode modificar, pero recolle á perfección a información máis importante relacionada cos textos descritivos.

- Teoría sobre os textos descritivos (ODT)
- Teoría sobre os textos descritivos (PDF)

Páxina 16 de 49

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)